section_heading: Zemljopis
paragraph_text: Općina Črenšovci nalazi se u sjeveroistočnom dijelu Slovenije na granici s Hrvatskom. Općina se prostire u južnom dijelu ravničarske i poljoprivredne oblasti Prekomurje, uz rijeku Muru. U općini vlada umjereno kontinentalna klima. Najznačajniji vodotok u općini je rijeka Mura, koja je jugozapadna granica općine. Ostali vodotoci su mali i njeni su pritoci.